**Rhestr Wirio Cyngor Ariannol SSCE Cymru**

**Awduron:**Tîm SSCE Cymru

Mae’r rhestr wirio hon yn darparu cyngor a chamau a awgrymir gan dîm SSCE Cymru i ysgolion ac awdurdodau lleol i’w cynorthwyo wrth wneud cais am gyllid i gefnogi plant y Lluoedd Arfog / cymuned leol y Lluoedd Arfog.

Cyngor cyffredinol yw hwn ac nid yw’n benodol ar gyfer unrhyw ffrwd ariannu benodol.

Mae gwybodaeth am y rhaglenni ariannu presennol sydd ar gael i gefnogi plant y Lluoedd Arfog ar gael ar [wefan SSCE Cymru](https://www.sscecymru.co.uk/schoolsandlocalauthorities/funding/default.htm).

**CYN – deall anghenion plant y Lluoedd Arfog ac ymchwilio i opsiynau cefnogaeth/cyllid**

**COFIWCH:**

* Mae profiadau pob plentyn o’r Lluoedd Arfog yn unigryw, felly efallai na fydd dull cyffredinol o gefnogi eu hanghenion bob amser yn briodol.
* Efallai y bydd plant y Lluoedd Arfog yn cael profiadau cadarnhaol/unigryw a all wella cymuned eich ysgol.
* Gall profiadau gwahanol fathau o deuluoedd y Lluoedd Arfog amrywio (e.e. cyn-filwyr, milwyr wrth gefn, y Llynges, yr Awyrlu Brenhinol, y Fyddin).
* Dylai ceisiadau am gyllid ganolbwyntio ar weithgareddau prosiectau, yn hytrach na chyflogi aelodau o staff. Gall prosiectau gynnwys elfennau o amser staff i gyflawni gweithgareddau’r prosiect, ynghyd â holl gostau eraill y prosiect (e.e. hyfforddiant, adnoddau/deunyddiau).

|  |  |  |
| --- | --- | --- |
| Cyf. | Camau gweithredu/gweithgareddau  |  |
| 1.1 | Ymgysylltwch â [thîm SSCE Cymru](https://sscecymru.co.uk/cy/am-ssce-cymru/cwrdd-ar-tim/) – mynychwch [sesiwn gyllid alw heibio](https://sscecymru.co.uk/cy/digwyddiadau/digwyddiadau-i-ddod/) i ddysgu am yr adnoddau amrywiol, [offer](https://sscecymru.co.uk/cy/adnoddau/pecyn-cymorth-ysgol-ac-offer/) a’r gefnogaeth sydd ar gael gan SSCE Cymru a thrafodwch syniadau o ran cyllid.  |[ ]
| 1.2 | Gwrandwch ar blant y Lluoedd Arfog i nodi eu hanghenion – ystyriwch weithio gyda [Swyddog Arweiniol Cyfranogiad SSCE Cymru](https://sscecymru.co.uk/cy/am-ssce-cymru/cwrdd-ar-tim/) i wneud hyn.  |[ ]
| 1.3 | Ymgynghorwch â chymuned yr ysgol (rhieni/gofalwyr Plant y Lluoedd Arfog, staff, llywodraethwyr ac ati) i glywed eu safbwynt nhw ar anghenion Plant y Lluoedd Arfog yn eich lleoliad e.e. trafodaethau neu arolygon.  |[ ]
| 1.4 | Ymgysylltwch â’ch cyswllt/cysylltiadau Lluoedd Arfog lleol a/neu [Swyddog Cyswllt Cyfamod y Lluoedd Arfog](https://sscecymru.co.uk/cy/adnoddau/cyfeiriadur-cymorth/armed-forces-covenant/) i ddeall y cyd-destun Lluoedd Arfog lleol. |[ ]
| 1.5 | Archwiliwch [wefan SSCE Cymru](https://sscecymru.co.uk/cy/) ac edrychwch ar yr [offer](https://sscecymru.co.uk/cy/adnoddau/pecyn-cymorth-ysgol-ac-offer/), yr adnoddau, a'r [enghreifftiau o arfer da](https://www.sscecymru.co.uk/resources/goodpracticefilms/default.htm) y mae'n eu cynnig.  |[ ]
| 1.6 | Darllenwch [adroddiadau tystiolaeth SSCE Cymru](https://sscecymru.co.uk/cy/ymchwil/tystiolaeth-ssce-cymru/) (o weithgareddau ymgynghori ag ysgolion, plant y Lluoedd Arfog, rhieni/gofalwyr) a [Chynghrair Dilyniant Plant y Lluoedd Arfog – adroddiad Llais Plant y Lluoedd Arfog](https://www.scipalliance.org/assets/files/Listening-to-learn-FINAL-ONLINE-2020_05_14.pdf) i sefydlu sut mae anghenion plant y Lluoedd Arfog yn eich ysgol yn cysylltu ag anghenion plant y Lluoedd Arfog ledled Cymru. |[ ]
| 1.7 | Gwiriwch y ddogfen [syniadau ac awgrymiadau cyllid](https://sscecymru.co.uk/cy/ysgolion-awdurdodau-lleol/cyllid/) i annog syniadau ar gyfer prosiectau cyllid.  |[ ]
| 1.8 | Gwiriwch [wefan SSCE Cymru](https://sscecymru.co.uk/cy/ysgolion-awdurdodau-lleol/cyllid/) i weld pa ffrydiau ariannu sydd ar gael ac sy’n berthnasol i’ch lleoliad (yn seiliedig ar gymhwysedd, amcanion/nodau ac ati) – darllenwch y canllawiau llawn, ac edrychwch ar astudiaethau achos ac enghreifftiau o lwyddiant ariannu blaenorol, a ddarparwyd gan y gwahanol gyllid cefnogi. |[ ]
| 1.9 | Archwiliwch syniadau prosiect gwahanol i sefydlu a chadarnhau'r gefnogaeth fwyaf priodol. |[ ]
| 1.10 | Penderfynwch ar syniad eich prosiect (a beth hoffech ei ariannu) a pha ffrwd ariannu fyddwch chi’n ymgeisio amdani.  |[ ]
| 1.11 | Archwiliwch opsiynau ar gyfer cynnwys ysgolion eraill o’ch clwstwr/awdurdod lleol yn y prosiect a’r cais am gyllid – mae cynigion clwstwr yn dangos ac yn cefnogi arfer da, gwybodaeth a rennir a gwerth am arian.  |[ ]
| 1.12 | Rhannwch eich cynnig cyllid gyda [sefydliadau lleol/rhanbarthol](https://sscecymru.co.uk/cy/adnoddau/cyfeiriadur-cymorth/) perthnasol, e.e., drwy fforymau’r Lluoedd Arfog, er mwyn osgoi dyblygu prosiectau tebyg, nodi cyfleoedd cydweithio, a chael cefnogaeth. |[ ]

**YN YSTOD - ysgrifennu cais am gefnogaeth/cyllid ar gyfer plant y Lluoedd Arfog**

**COFIWCH:**

* Daliwch ati i ymgysylltu â SSCE Cymru drwy gydol y broses wneud cais am gyllid.
* Mynychwch [sesiynau cyllid galw heibio eraill gan SSCE Cymru](https://sscecymru.co.uk/cy/digwyddiadau/digwyddiadau-i-ddod/) i ofyn unrhyw gwestiynau a cheisio cymorth gan y tîm.
* Rydych chi'n rhan o brosiect mwy sy'n ceisio deall anghenion plant y Lluoedd Arfog yn well a beth sy'n gweithio i'w cefnogi - mae monitro felly yn hanfodol.
* Byddwch yn glir yn y cynnwys, a defnyddiwch iaith sy’n hawdd ei deall – ceisiwch osgoi byrfoddau ac acronymau.

|  |  |  |
| --- | --- | --- |
| Cyf. | Camau gweithredu/gweithgareddau  |  |
| **Paratoi eich cais** |
| 2.1 | Gwiriwch y wybodaeth yn ymwneud â ffrydiau ariannu (terfynau amser ac ati) - adolygwch ddogfennau canllawiau llawn i sicrhau fod amcanion eich prosiect yn cyd-fynd â nodau’r cyllid.  |[ ]
| 2.2  | Nodwch yr unigolyn neu’r unigolion mwyaf priodol i gefnogi/cwblhau’r cais – gallai hyn fod yn ddull cyfunol, gan gynnwys rheolwr busnes yr ysgol, yr uwch dîm arwain, a’r holl staff addysgu/cefnogi perthnasol. |[ ]
| 2.3 | Gwnewch amserlen fanwl ar gyfer paratoi a chyflwyno eich cais am gyllid, gan fod yn glir o ran amserlenni a chyfrifoldebau pawb sy'n gysylltiedig. |[ ]
| 2.4 | Ystyriwch sut mae eich prosiect yn cysylltu â nodau a blaenoriaethau'r ffrwd ariannu yr ydych yn gwneud cais amdani. Byddwch yn benodol ac yn glir am eich amcanion.  |[ ]
| **Wrth ysgrifennu eich cais** |
| 2.5 | Byddwch yn ymwybodol o nifer y geiriau ar gyfer pob adran o'r cais.  |[ ]
| 2.6 | Dechreuwch gyda chrynodeb o’r prosiect – byddwch yn glir am y cynlluniau, pwy fydd y prosiect yn ei gefnogi, a’r canlyniadau allweddol. |[ ]
| 2.7 | Darparwch enghreifftiau penodol o’r heriau y mae plant y Lluoedd Arfog yn eich ysgol/awdurdod lleol yn eu hwynebu. Ystyriwch effaith lleoli, symudedd a gwahanu.  |[ ]
| 2.8 | Darparwch dystiolaeth o sut rydych wedi nodi anghenion plant y Lluoedd Arfog. Dylech gynnwys manylion am sut rydych wedi ymgynghori â chymuned eich ysgol (Plant y Lluoedd Arfog, rhieni/gofalwyr, staff ysgol ac ati) a’r hyn rydych wedi’i nodi. Dylech osgoi gwneud rhagdybiaethau am anghenion plant y Lluoedd Arfog, ac yn lle hynny, canolbwyntiwch ar eich profiad personol o’r plant a’r teuluoedd rydych chi’n gweithio gyda nhw. |[ ]
| 2.9 | Defnyddiwch dystiolaeth feintiol (e.e. data’r Ysgol a phlant y Lluoedd Arfog, anomaleddau, amrywiadau ac ati) a thystiolaeth ansoddol (e.e., dyfyniadau o drafodaethau) drwy’r cais. |[ ]
| 2.10 | Archwiliwch gostau’r prosiect a chynnwys dadansoddiad llawn wedi’i gyfrifo’n glir ac yn gywir – bydd hyn yn helpu’r panel cyllido i sefydlu gwerth am arian, a phosibiliadau ariannu rhannol lle bo’n briodol.  |[ ]
| 2.11 | Ystyriwch yr amserlen ar gyfer cyflawni'r prosiect – byddwch yn realistig ac yn benodol gyda'r manylion. |[ ]
| 2.12 | Dylech gynnwys manylion y gweithgareddau y mae eich ysgol/awdurdod lleol eisoes yn eu gwneud i gefnogi plant y Lluoedd Arfog (e.e., cwblhau pecyn e-ddysgu [Datblygiad Proffesiynol Parhaus SSCE Cymru](https://sscecymru.co.uk/cy/adnoddau/e-ddysgu/), gweithio tuag at statws [Ysgolion sy’n Cefnogi’r Lluoedd Arfog](https://sscecymru.co.uk/cy/ysgolion-awdurdodau-lleol/ysgolion-syn-cefnogir-lluoedd-arfog-cymru/) SSCE Cymru, cynnal clybiau i blant/teuluoedd y Lluoedd Arfog, dathlu [Mis y Plentyn Milwrol](https://sscecymru.co.uk/cy/digwyddiadau/mis-y-plentyn-milwrol/)). |[ ]
| 2.13 | Dylech gynnwys manylion unrhyw gyllid blaenorol yr ydych wedi'i sicrhau i gefnogi plant y Lluoedd Arfog, sut y bu hyn yn llwyddiannus a byddwch yn glir ynghylch sut y bydd y prosiect newydd hwn yn wahanol.  |[ ]
| 2.14 | Dylech gynnwys manylion am sut rydych wedi archwilio opsiynau ar gyfer ariannu’r prosiect hwn (e.e. drwy’r awdurdod lleol), ac esboniwch pam **nad oes** cyllid arall ar gael. |[ ]
| 2.15 | Dylech gynnwys ffyrdd y bydd y prosiect o fudd i gymuned ehangach yr ysgol, yn ogystal â phlant y Lluoedd Arfog dan sylw. |[ ]
| 2.16 | Dylech gynnwys manylion gweithio mewn partneriaeth a chydweithio (ysgolion eraill, sefydliadau partner, elusennau'r Lluoedd Arfog, yr ALl, SSCE Cymru). Cofiwch y bydd amgylchedd ysgol sydd â pherthynas gadarnhaol â chymuned y Lluoedd Arfog o fudd i blant y Lluoedd Arfog a’u cyfoedion.  |[ ]
| 2.17 | Dylech gynnwys manylion am sut rydych yn bwriadu mesur canlyniadau’r prosiect hwn - yn y byrdymor a’r hirdymor. **SYLWER:** *Mae hyn yn bwysig iawn i’r paneli cyllid ei ddeall.*Rhowch dystiolaeth o gynaliadwyedd drwy:* Nodi ffyrdd o wreiddio arferion da a fydd hefyd yn helpu i ddangos gwerth am arian.
* Ystyried yr effeithiau byrdymor a hirdymor
* Esbonio pa etifeddiaeth y bydd y prosiect yn ei gadael ar ôl.
* Sicrhau bod cynllun cynaliadwyedd realistig yn cael ei ystyried, gan gynnwys ffynonellau cyllid parhaus (lle bo angen), adnoddau, a chynllunio olyniaeth.
* Cynnwys esboniad o sut y gallai gwella sgiliau staff fod o fudd hirdymor.
* Cynnwys manylion am sut ceir effaith barhaol ar blant y Lluoedd Arfog sy'n rhan o'r prosiect.
* Manylu ar unrhyw ffrydiau cyllid eraill y mae’r ysgol/awdurdod lleol wedi gwneud cais amdanynt er mwyn i’r gwaith barhau.
 |[ ]
| 2.18 | Dylech gynnwys manylion am sut rydych yn bwriadu mesur canlyniadau’r prosiect hwn: * Yn y byrdymor a’r hirdymor.
* Defnyddio dulliau meintiol, e.e. gwell canlyniadau academaidd, canlyniadau lles, cofnodion ymddygiad, canlyniadau arolygon o ddechrau’r prosiect yn erbyn diwedd y prosiect ac ati.
* Defnyddio targedau Penodol, Mesuradwy, Cyraeddadwy, Perthnasol ac Amserol (SMART)
* Mewn perthynas â mesurau lleol a chenedlaethol, e.e., monitro dangosyddion perfformiad academaidd allweddol yn erbyn disgwyliadau awdurdodau lleol ac addysg Gymraeg (llythrennedd, rhifedd, presenoldeb), cymharu graddau/canlyniadau targed.
 |[ ]
| 2.19 | Cwblhewch ddrafft cyntaf y cais. |[ ]
| 2.20 | Adolygwch fersiwn ddrafft y cais – gwiriwch fod yr iaith yn glir ac yn gyson. |[ ]
| 2.21 | Ystyriwch anfon y cais at y partneriaid prosiect perthnasol i geisio adborth.  |[ ]
| 2.22 | Cyflwynwch y cais - a sicrhewch eich bod yn cael cadarnhad derbyn. |[ ]

**AR ÔL – monitro a mesur effaith eich prosiect wedi’i ariannu**

|  |  |  |
| --- | --- | --- |
| Cyf. | Camau gweithredu/gweithgareddau  |  |
| 3.1 | Os byddwch yn aflwyddiannus – gofynnwch i’r cyllidwr am adborth ar eich cais, ac ystyriwch ddiwygio’ch cais fel y gallwch ailymgeisio yn ystod y rownd ariannu nesaf. Mynychwch [sesiwn gyllid alw heibio SSCE Cymru](https://sscecymru.co.uk/cy/digwyddiadau/digwyddiadau-i-ddod/) i drafod cefnogaeth bellach. *Os byddwch yn llwyddiannus, cwblhewch 3.2 - 3.9 isod.*  |[ ]
| 3.2 | Daliwch ati i weithio gyda SSCE Cymru i gyflawni’r prosiect yn llwyddiannus – ceisiwch gyngor / cefnogaeth yn ôl yr angen. |[ ]
| 3.3 | Adolygwch weithrediad eich prosiect yn rheolaidd - i sicrhau bod cynnydd yn cael ei wneud, a'i fod yn cyd-fynd â nodau a blaenoriaethau gwreiddiol y prosiect. |[ ]
| 3.4 | Rhowch wybod i bartneriaid y prosiect am gynnydd – i geisio cyngor a nodi cyfleoedd cydweithio pellach. |[ ]
| 3.5 | Rhannwch arfer da gydag ysgolion/awdurdodau lleol eraill – eu cefnogi i ddatblygu syniadau ar gyfer prosiectau ariannu yn y dyfodol. |[ ]
| 3.6 | Mesurwch effaith canlyniadau'r prosiect yn rheolaidd – adrodd yn ôl i'r cyllidwyr yn ôl yr angen. |[ ]
| 3.7 | Rhowch gynlluniau cynaladwyedd ar waith i barhau gyda gweithgareddau ar ddiwedd y cyfnod ariannu. |[ ]
| 3.8 | Ystyriwch ffyrdd o ddatblygu’r prosiect ymhellach, ar ôl amserlen bresennol y prosiect, gyda gweithgareddau a chanlyniadau gwahanol/wedi’u haddasu/gwell – ac archwiliwch opsiynau ar gyfer ariannu’r cam nesaf. |[ ]